**Կառլո Կաստելանի** (իտալ.՝ Carlo Castellani, հունվարի 15, 1909(1909-01-15) կամ հունվարի 20, 1909(1909-01-20), Մոնտելուպո Ֆիորենտինո, Ֆլորենցիա, Տոսկանա, Իտալիա - օգոստոսի 11, 1944(1944-08-11) կամ օգոստոսի 14, 1944(1944-08-14), Մաութհաուզեն-Գուզեն համակենտրոնացման ճամբար, Մաութհաուզեն, Perg District, Վերին Ավստրիա, Ավստրիա) իտալացի ֆուտբոլիստ, հարձակվող, խփած գոլերի քանակով (61 Իտալիայի առաջնությունում) համարվում է «Էմպոլի» ակումբի ռեկորդակիր։

Կենսագրություն
--------------

Ծնվել է 1909 թվականի հունվարի 15-ին Ֆլորենցիա գավառի Մոնտելուպո Ֆիորենտինո քաղաքում։ 1926 թվականին ընդգրկվել է «Էմպոլի» ակումբի կազմում և այնտեղ հանդես եկել մինչև 1930 թվականը։ Նրա առաջնախաղը տեղի է ունեցել «Ջենոայի» դեմ խաղում։ Նրա կարիերայի 65 գոլերից 61-ը Կառլոն խփել է «Էմպոլի» ակումբի կազմում։

«Էմպոլի» կազմում ելույթների առաջին շրջանում Կաստելանին անցկացրել է 77 հանդիպում և դարձել 49 գոլի հեղինակ։ Հետագայում՝ 193-1933 թվականներին, Կաստելանին խաղացել է «Լիվորնո» ակումբում 52 խաղում դարձել 3 գոլի հեղինակ։

1933 թվականին ֆուտբոլիստին գնել է «Վիարեջիո» ակումբը, որտեղից նա հեռացավ մեկ տարի անց։ «Վիարեջիո» ակումբում Կաստելանին անցկացնել է 13 խաղ և խփել մեկ գոլ։

Հետագայում Կաստելանին վերադարձել է «Էմպոլի» և այնտեղ հանդես եկել մինչև 1939 թվականը։ Նա 68 խաղում դարձել է 12 գոլի հեղինակ։

Իր խաղային կարիերան ավարտելուց հետո Կառլոն ընտանիքի հետ տեղափոխվեց Ֆիբիանա քաղաք, որտեղ ձեռք է բերել սղոցարան և զբաղվել մանր բիզնեսով։

Մահ
---

1944 թվականի մարտի 4-ին Մոնտելուպոյի ապակու գործարանի աշխատակիցները զանգվածային գործադուլի են դուրս եկել գերմանական օկուպացիայի դեմ։ Դա եղել է առաջին ապստամբ շարժումը գերմանական օկուպացիայի դեմ։ Ի պատասխան բողոքի, կառավարությունը լայնածավալ գործողություն է կազմակերպել ամբողջ Տոսկանայում, որի նպատակն է եղել ձերբակալել դիմադրության անդամներին և յուրաքանչյուրին, որը կասկածվում էր բողոքներին մասնակցելու կամ իշխանությունների շահերի դեմ հրապարակավ հանդես գալու մեջ։ Կաստելանիի հայրը, որը եղել է սոցիալիստ, Բենիտո Մուսոլինիի և ֆաշիզմի կատաղի քննադատ, ապակու գործարանում գործադուլներից հետո հետապնդվել է գերմանական ուժերի կողմից։ Քանի որ նրա հայրն այդ ժամանակ հիվանդ է եղել, Կաստելանին կամավոր գնացել է իր հոր փոխարեն՝ հավատալով, որ նրան կուղարկեն մոտակա զորանոց, որտեղ նա կարող է բացատրություն տալ։ Սակայն Կաստելանիին տարան Ֆլորենցիայի երկաթուղային կայարան, որտեղից էլ՝ Մաուտհաուզեն համակենտրոնացման ճամբար։ Հետագայում Կառլո Կաստելանիին տեղափոխել են Գուսենի համակենտրոնացման ճամբար, որտեղ 1944 թվականի օգոստոսի 11-ին մահացել է դիզինտերիայից։ Ֆուտբոլիստի մարմինը դուրս է բերվել շենքից և նույն օրը թաղվել «Եղբայրական գերեզմանեղբայրական գերեզմանում»։

1965 թվականին Էմպոլին իր նորակառույց մարզադաշտն անվանել է նրա անունով՝ Կառլո Կաստելանի մարզադաշտ։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4 5 6 7 8 9  Donne e Uomini della Resistenza (իտալ.) — Associazione Nazionale Partigiani d'Italia.
2. 1 2 3 4 5 6  Room of Names
3. ↑  peoplepill.com. «Carlo Castellani: Italian footballer (1909 - 1944) | Biography, Facts, Career, Wiki, Life». *peoplepill.com* (իտալերեն). Արխիվացված օրիգինալից 2021 թ․ հունվարի 13-ին. Վերցված է 2021 թ․ հունվարի 11-ին.
4. ↑  Metropolitan, Redazione (2020 թ․ ապրիլի 7). «Carlo Castellani, la storia della casa dell'Empoli». *Metropolitan Magazine* (իտալերեն). Վերցված է 2023 թ․ հունվարի 8-ին.
5. ↑  «Власть и футбол. Карло Кастеллани: футболист, погибший в концлагере». *Футбол ⇒ Новости футбола ⇒ Результаты футбола ⊕ Footballhd.ru* (ռուսերեն). Արխիվացված օրիգինալից 2021 թ․ հունվարի 12-ին. Վերցված է 2021 թ․ հունվարի 11-ին.
6. ↑  «Крепость новичка. Итальянская Серия А». *Sports.ru*. Արխիվացված օրիգինալից 2014 թ․ օգոստոսի 5-ին. Վերցված է 2021 թ․ հունվարի 11-ին.
7. ↑  «Карло Кастеллани (Эмполи) - Стадионы - Италия - Серия B 2019/2020 - Футбол». *www.championat.com* (ռուսերեն). Արխիվացված օրիգինալից 2021 թ․ հունվարի 13-ին. Վերցված է 2021 թ․ հունվարի 11-ին.

Արտաքին հղումներ
----------------

* Carlo Castellani

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · Transfermarkt (խաղացող) |

 |